open-index/open-wikipedia-markdown huggingface dataset:
Maan päivä

**Maan päivä** on 22. huhtikuuta vietettävä kansainvälinen vuosipäivä. Sitä kutsutaan toisinaan myös **Maailman päiväksi**. Päivää on vietetty vuodesta 1970, ja tarkoituksena on järjestää kansalaistoimintaa puhtaan veden ja ilman sekä koko elinympäristön hyväksi. Vuonna 2009 Yhdistyneiden kansakuntien yleiskokous nimitti päivän kansainväliseksi maaemon päiväksi.

Maan päivän epävirallisessa lipussa on Apollo 17:n miehistön ottama kuva maapallosta, Sininen marmorikuula.

Syyskuussa 1969 amerikkalainen senaattori Gaylord Nelson julisti Seattlessa, että keväällä 1970 tulisi järjestää ruohonjuuritason toimintaa ympäristön hyväksi. Ensimmäistä Maan päivää vietettiin 22. huhtikuuta 1970. Tuolloin noin 20 miljoonaa amerikkalaista osallistui Maan päivän tapahtumiin.

Ajatus huhtikuun 22. päivän maailmanlaajuisesta ympäristöpäivästä levisi nopeasti ympäri maailmaa. Vuonna 1990 yhteisenä puheenaiheena oli kierrätys. Tuona vuonna järjestettyjen ympäristötapahtumien katsotaan osaltaan edistäneen vuoden 1992 Rio de Janeiron YK:n ympäristökokouksen onnistumista. Vuoden 1990 Maan päivän tapahtumiin osallistui jopa 200 miljoonaa ihmistä 141 maasta.

Vuosituhannen vaihtuessa Maan päivän puheenaiheiksi tulivat ilmaston lämpeneminen ja puhdas energia. Myös internet yhdisti toimintaryhmiä eri puolilta maailmaa. Vuonna 2000 arvioitiin jopa 5 000 Maan päivän toimintaryhmän olleen yhteydessä keskenään internetissä. Kaikkiaan osallistujia lienee ollut satoja miljoonia ainakin 184 maasta.

Vuonna 2007 Maan päivä oli tähän mennessä vietetyistä laajin. Tapahtumia oli ympäri maailmaa Lontoosta, Madridista ja Kiovasta Euroopassa aina Manilaan Filippiineille ja Togon tasavaltaan Länsi-Afrikassa.

Vuonna 2008 myös Suomessa järjestettiin 22. huhtikuuta useita Maan päivän tempauksia. Tapahtumia oli laidasta laitaan, esimerkiksi Helsingissä eri maiden diplomaatit keräsivät roskia Kaivopuistosta.

Jotkut viettävät Maan päivää kevätpäiväntasauksena, jonka ajankohta vaihtelee vuosittain maaliskuun 20. päivän paikkeilla.

## Lähteet

## Aiheesta muualla

* Earthday.org 
* Earthsite.org
MTV Unplugged (Shakiran albumi)

**MTV Unplugged** on Shakiran ensimmäinen live-cd. Se julkaistiin vuonna 2000 ja nauhoitettiin Music Televisionnin MTV Unplugged -konsertissa, New Yorkissa vuonna 1999. Konsertista on julkaistu myös DVD.

## Kappaleluettelo
# 
# 
# 
# 
# 
# 
# 
# 
# 
# 
# 

## Lähteet
Hiljaisuuden spiraali -malli

**Hiljaisuuden spiraali -malli** on saksalaisen Elisabeth Noelle-Neumannin kehittämä mediavaltaa kuvaava malli. Mallin perusideana on, että yksilö ei halua tulla sosiaalisesti eristetyksi. Tämän takia ihmiset etsivät lähiympäristöstään vihjeitä siitä, mitä on sosiaalisesti soveliasta ilmaista ja mihin suuntaan näistä asioista puhuminen on menossa. Ajatuksena on pohtia vähintäänkin yhtä paljon sitä mistä vaietaan kuin sitä mistä puhutaan. Ideana on yksilön oman mielipiteen ja myös käyttäytymisen vähittäinen muuttuminen vastaamaan sosiaalisesti hyväksyttyä tapaa ja mielipidettä.

Yhdysvalloissa tämän hiljaisuuden kuvio on näkynyt muun muassa "don't ask, don't tell" -keskustelussa, joka koskee homojen palvelua Yhdysvaltain armeijassa. Eräällä tasolla yksilöiden poliittisen mielenilmaisun kaventuminen autojen puskurien tarroiksi (*bumper sticker*) on osa tämän mallin manifestaatiota (esimerkiksi "Last one leaving Michigan, turn off the lights" -tarrat 1970-luvulla globalisaation viedessä niin sanotun ruostevyöhykkeen teollisia työpaikkoja). 

## Katso myös
*Media
*Mediakasvatus
*Väkivalta
*Mediaväkivalta
*Kultivaatiomalli

## Lähteet
Ecser

**Ecser** on kunta Unkarissa, Pestin läänissä. Sillä on slovakialainen vähemmistö, kylän nimi slovakiksi on *Ečer*. 

## Sijainti

Ecser sijaitsee kaakkoon Budapestistä, Ferihegyin kansainvälisen lentoaseman vieressä. Ecserin naapurikyliä ovat Vecsés, Üllő, Maglód. Moottoritie M0 kulkee Ecserin ohitse.

## Historia

Muinaistieteelisten tutkimuksien mukaan kylän alueella keltit, sarmaatit, avaarit, skyytit ja roomalaiset asuivat. Erityisesti sarmaatien asetus oli merkittävä.

Ensimmäinen kirjallinen merkintä Ecseristä on vuodelta 1315, mutta kylä oli silloin ollut olemassa jo noin 300 vuotta. Kylän nimi on tullut legendan mukaan ruhtinas Árpádilta, joka kävi Ecserissä ja kysyi paikallisilta kylän nimeä, mutta he eivät osanneet sanoa sitä hänelle. Ruhtinas sanoi asukkaille, että kylä nimetään "tämän tammen" (hänen lähellään olleen tammen) mukaan: *tammi* on unkariksi *cser* ja *tämä* oli tuohon aikaan unkariksi *e*.
Turkkilaisten vallattua 1500-luvulla osan Unkaria kylä lakkasi olemasta. Ecser asutettiin uudestaan vasta vuoden 1699 jälkeen. Ecserissä on nykyään slovakialainen vähemmistö, jonka esivanhemmat tulivat Ecseriin 1700-luvulla.

## Ecserin ystävyyskunnat
* Zlaté Klasy / Nagymagyar, Slovakia
* Kumbag, Turkki

## Lähteet

## Aiheesta muualla
* Kunnan verkkosivusto
Katja Budanova

**Jekaterina Vasiljevna ”Katja” Budanova** (, 7. joulukuuta 1916 – 19. heinäkuuta 1943) oli neuvostoliittolainen hävittäjä-ässä ja toiseksi paras naishävittäjälentäjä Neuvostoliiton Lidija Litvjakin jälkeen. Muita naisässiä ei ole. Hän ampui alas 11 saksalaista lentokonetta toisessa maailmansodassa.
 
Hän syntyi maaseudulla Konopljankan kylässä Smolenskin alueella. Hän alkoi nuorena työskennellä moskovalaisessa lentokonetehtaassa. Sen puitteissa hän liittyi lentokerhoon ja hankki itselleen lentokoulutuksen. Hän alkoi toimia lennonopettajana vuonna 1937. Hän toimi näytöslentäjänä erilaisissa tapahtumissa – koneena hänellä oli niissä Jakovlev UT-1. 

Kesäkuussa 1941 Saksan hyökättyä Neuvostoliittoon hän haki vapaaehtoisena sotilaslentäjäksi. Hän pääsi 586. hävittäjärykmenttiin, jonka perusti Marina Raskova. Yksikkö koostui pelkästään naislentäjistä. Budanova lensi ensimmäisen sotalentonsa huhtikuussa 1942 Saratovin yllä. Hänet ja muun muassa Lidija Litvjak siirrettiin 437. lentorykmenttiin, joka puolusti Stalingradin ilmatilaa. Hän osoittautui taitavaksi lentäjäksi lentäessään Jakovlev Jak-1 -hävittäjillä. 6. lokakuuta 1942 hän hyökkäsi 13 Junkers Ju 88 -pommikoneen kimppuun ja sai ensimmäisen ilmavoittonsa. Marraskuussa 1942 hän ampui kaksi Messerschmitt Bf 109 -hävittäjää ja yhden Ju 88 -pommikoneen. Seuraavina kuukausina voittoja kertyi lisää. Tammikuussa 1943 hän ja Litvak siirtyivät 73. kaartinhävittäjärykmenttiin, joka oli niin sanottu valioyksikkö. 23. helmikuuta 1943 hän sai Punatähti-kunniamerkin. Hän sai Suuri isänmaallinen sota -kunniamerkin kahdesti. 

19. kesäkuuta 1943 Budanova taisteli yksin kolmea Bf 109 -hävittäjää vastaan. Hän ampui niistä yhden alas, mutta sitten hänen oma koneensa pudotettiin. Hän kuoli maahansyöksyssä lähellä Antrasitin kylää Luhanskin alueella.

Hänen ilmavoittotilastonsa on esitetty eri tavoin eri lähteissä. 11 ilmavoittoa on yleisin arvio – kuusi yksin ja viisi yhdessä jonkun muun lentäjän kanssa. 

Hän oli sodan aikana ehdolla Neuvostoliiton sankari -kunniamerkin saajaksi. 1. lokakuuta 1993 hän sai Venäjän federaation sankari -arvonimen.
Anna Jegorova

Luutnantti **Anna Aleksandrovna Timofejeva-Jegorova** (Анна Александровна Тимофеева-Егорова, 23. syyskuuta 1916 – 29. lokakuuta 2009) oli neuvostoliittolainen taistelulentäjä, joka ansioitui toisen maailmansodan aikana.

Jegorova toimi 305. lentorykmentissä. Hän aloitti sotalentonsa Polikarpov Po-2 -kaksitasolla, jollaisia käytettiin häirintäpommituksiin. Hänet ammuttiin alas, mutta hän ei vammautunut alassyöksyssä. Hän lensi kaikkiaan 260 taistelulentoa pääosin – vuodesta 1942 lähtien – Iljušin Il-2 -maataistelukoneella muun muassa Krimillä ja Puolassa. Hän johti sodan lopulla 805. maataistelulentorykmenttiä.

Hänen ammuttiin sodan lopulla alas Il-2-koneella lentäessään. Hänen luultiin kuolleen ja häntä ehdotettiin kolmannen Neuvostoliiton sankariksi. Hän kuitenkin jäi saksalaisten vangiksi ja joutui keskitysleiriin, jossa sai hoitoa vammoihinsa vain neuvostoliittolaiselta lääkäriltä Georgi Sinjakovilta. Kun neuvostoliittolaiset vapauttivat keskitysleirin vangit, NKVD:n komissaarit määräsivät vangitut neuvostoliittolaiset sotilaat työleirille, koska sodan aikana vangiksi antautuminen oli rangaistava teko etenkin kommunisteille, johon puolueeseen hän oli liittynyt vuonna 1943.

Vuonna 1961 hänestä kirjoitettiin laaja artikkeli *[[Literaturnaja gazeta]]* -lehteen ja vuonna 1965 hän lopulta sai Neuvostoliiton sankarin arvonimen. Sodan aikana hän oli saanut kolme kunniamerkkiä, muun muassa Leninin palkinto.

## Aiheesta muualla
* Noggle, A., A Dance With Death: *Soviet Airwomen in World War II* College Station, Texas A&M University Press, 1994.
Askr ja Embla

**Askr ja Embla** olivat skandinaavisen mytologian mukaan ensimmäinen mies ja nainen sekä ihmisten esivanhemmat. He asuivat Midgårdissa.

Odin ja hänen veljensä Ve ja Vili loivat ensimmäisen miehen ja naisen ollessaan kävelyllä rannalla. He löysivät vierekkäin kasvavan saarnen ja jalavan. Toisessa versiossa tarinasta he löysivät kaksi ajopuuta rannalta. Puut he muotoilivat ihmisiksi, miehen nimeksi tuli *Askr* (Saarni) ja naisen nimeksi *Embla* (Jalava). Odin antoi heille elämän ja sielun, Ve ymmärryksen ja Vili ruumiin ja aistit. Jumalat loivat myös ihmisille paikan, jossa asua – Midgårdin (Keskimaa), jonka ympärille he rakensivat muurin, joka suojasi heitä jättiläisiltä. Midgårdin ja Asgårdin he yhdistivät sateenkaarisillalla, jonka nimi oli Bifrost.

## Katso myös
* Hönir

## Lähteet
Kollokvio

**Kollokvio** tai **kollokviumi**, eli tieteellinen keskustelutilaisuus on osa akateemista perinnettä.

Kollokvio on eräs tapa järjestää yliopisto-opintoja. 

Kollokviot ovat yleensä suunnattuja laajemmalle yleisölle kuin seminaarit (asiantuntijayleisö). Keskustelu voi tapahtua myös verkkoympäristössä.

## Aiheesta muualla
*Sosiaalisten representaatioiden kollokvio, opintojakso 
* Suomen Filosofisen Yhdistyksen "yhden sanan kollokviot" (kollokvion teemana on tietty käsite)
*Viestinnän luonteen tutkijoiden kollokvio -asiantuntijakeskustelutilaisuus
Ilari Ainiala

**Ilari Mikael "Ilpo" Ainiala** (1953 – helmikuu 2002) oli suomalainen säveltäjä-sanoittaja sekä suomirock-yhtye Popedan toinen perustajajäsen. Ainiala soitti yhtyeessä bassoa vuosina 1977–1979. Toisena Popedan perustajajäsenenä tunnetaan laulaja Pate Mustajärvi. Ainiala asui Vammalassa ennen kuolemaansa.

Alkuvaiheessa Ainiala teki suurimman osan Popedan kappaleista. Aikaisessa vaiheessa tapahtuneen yhtyeestä lähtönsä jälkeenkin hän jatkoi kappaleiden tekoa ja kääntämistä yhtyeelle. Ainoa Popedan levy, jossa Ainiala soittaa bassoa ja laulaa, on yhtyeen debyyttialbumi *[[Popeda (albumi)|Popeda]]* vuodelta 1978. Ainialan kynästä on lähtöisin myös kappale Naisten superpesis, joka on Raaka-Arska & Rengasraudat -yhtyneen samannimisellä singellä vuodelta 1994.

Ainiala sanoitti tai käänsi yhteensä 29 kappaletta.

## Lähteet
Eurowiisut – Terveisiä perseestä

__NOTOC__
**Eurowiisut – Terveisiä perseestä** on Sleepy Sleepersin studioalbumi vuodelta 2007. Albumi on ensimmäinen Sleepy Sleepersin studioalbumi sitten vuoden 1989.

Albumi nousi Suomen virallisen listan sijalle 5.

## Kappaleet
# Intro
# 
# 
# 
# 
# 
# 
# 
# 
# 
# 
# 
# 
# 
# {{kappale|Loppu

## Arvostelut
* Desibeli.net: 

## Lähteet

## Aiheesta muualla
* Edel Recordsin esittelysivu albumista 
* Albumin esittely Epe's Music Storen kotisivuilla
Grep

**Grep** (search **g**lobally for a **r**egular **e**xpression and **p**rint) on Unix-käyttöjärjestelmän komentoriviohjelma, joka etsii säännöllisillä lausekkeilla määriteltyjä merkkijonoja tiedostoista. Ohjelman nimi on peräisin ed-tekstieditorin komennosta *g/re/p*. Ohjelman on kehittänyt Ken Thompson. Ohjelma vaikutti myös sed-rivieditorin kehitykseen.

Tietokoneslangissa *greppaus* tai *greppaaminen* tarkoittaa yleensä mitä tahansa merkkijonojen etsimistä.

## Historia
Ohjelma on peräisin alkuperäisestä Unixista, jonka piti toimia PDP-11 -tietokoneella pienellä muistimäärällä. Ken Thompson teki ed-ohjelman tekstin muokkaamiseen primitiivisillä näyttölaitteilla ilman kursoria. ed salli säännöllisten lausekkeiden avulla, jossa 'g' tarkoitti hakua, 'p' tulostamista ja 're' lauseketta ja tämä esitettiin muodossa: `g/re/p`. Lee McMahon halusi ohjelman, jolla pystyi hakemaan tiedostosta merkkijonoja ja ongelmana oli, että tiedosto oli tuolloin liian suuri tietokoneen muistimäärälle jotta sitä olisi voitu avata editorissa. Tämän johdosta Thompson teki ohjelman grep.
Alfred V. Aho ja Margaret J. Corasick kehittivät Aho-Corasick -algoritmin merkkijonojen hakemiseen, joka toteutettiin fgrep-versioon ohjelmasta.

## Toteutuksia
grep-ohjelmasta on useita toteutuksia:
* ensimmäisen toteuttivat Ken Thompson ja Dennis Ritchie
* myöhemmin Lee E. McMahon toteutti uuden version ohjelmasta
* Alfred Aho toteutti egrep- ja fgrep-versiot ohjelmasta 
* BSD-projektin versio, jonka alkuperäiset kehittäjät olivat James Howard ja Dag-Erling Coïdan Smørgrav
* GNU-projektin tekemä versio, jonka alkuperäinen kehittäjä on Mike Haertel
* Pienissä ja sulautetuissa järjestelmissä käytetyn BusyBoxin grep-toteutus perustuu C-kielen standardikirjaston toteutukseen säännöllisille lausekkeille.  

GNU grep käyttää Boyer-Moore -algoritmia, joka ensin hakee haettavan merkkijonon ensimmäisen merkin ja hakutaulun avulla päättelee miten pitkälle eteenpäin se voi hypätä jos merkki ei täsmää haettuun.

## Esimerkkejä

; Komentoriviputkessa
Yleinen tapa on liittää ohjelman käyttö komentoriviputkeen:

```
$ ps | grep bash
```

Tämä tapaus esittää `ps` ohjelman antamasta prosessilistauksesta rivit, joilla esiintyy sana `bash`.

; Tyhjät rivit
Etsii tiedostosta `#tiedosto` kaikki tyhjät rivit ja tulostaa ne kaikki oletustulostusvirtaan:

```
$ grep -e '^$' #tiedosto
```


## Katso myös
* sed

## Lähteet

## Kirjallisuutta
* 

## Aiheesta muualla
* GNU Grep 3.0 
* User Commands
Laurentius

**Laurentius** tarkoittaa muun muassa seuraavia:

## Etunimi
* Lalli, mahdollisesti Laurentius, Lauri tai Lalloi), otaksuttavasti 1100-luvulla elänyt köyliöläinen, surmasi piispa Henrikin
* Laurentius (200-luku), marttyyri ja katolisen kirkon pyhimys
* Laurentius (k. 507 tai 508), katolisen kirkon paaviutta omakseen väittänyt vastapaavi
* Laurentius Andreæ (noin 1470 – 1552), ruotsalainen pappi, arkkidiakoni ja kuningas Kustaa Vaasan kansleri
* Laurentius Thoreri Billichius (1597–1678), ruotsalainen pappi, Göteborgin hiippakunnan piispa
* Laurentius Canterburylainen (engl. Laurence of Canterbury, k. 619), Canterburyn toinen arkkipiispa
* Laurentius Jonae Gestritius (s. mahd. 1497, k. 1597 tai 1598), ruotsalainen pappi ja virsirunoilija
* Laurentius Paulinus Gothus (Lars Paulsson, 1565–1646), ruotsalainen professori ja arkkipiispa
* Laurentius Petri Gothus (n. 1529 t. 1530–1579), ruotsalainen teologi, kreikan kielen professori, Ruotsin toinen luterilainen arkkipiispa ja virsirunoilija
* Laurentius Jauchius, 1600-luvulla vaikuttanut lyypekkiläinen kirjakauppias, asettui 1642 Turkuun
* Laurentius Kempe (n. 1620–1669), suomalainen kirkkoherra
* Laurentius Laurentii (Laurens Laurensen, Lorenz Lorenzen) (1660–1722), saksalainen kanttori
* Laurentius Laurinus tai Laurentius Laurentii Laurinus, (1573 tai 1577 – 1655 tai 1656) ruotsalainen luterilainen pappi, historioitsija ja virsirunoilija
* Laurentius Norrmannus (synt. Lars Norrman; 1651–1703), ruotsalainen teologi ja tuomiorovasti, Göteborgin hiippakunnan piispa
* Laurentius Petri (1499–1573), uskonpuhdistaja ja Ruotsin ensimmäinen luterilainen arkkipiispa
* Laurentius Stigzelius (1598–1676), Ruotsin arkkipiispa
* Laurentius Tammelin (noin 1610–1671), pappi ja uskonnollinen kirjailija
* Laurentius Tammelin (1669–1733), piispa, edellisen pojanpoika
* Laurentius Ulstadius eli Lars Ulstadius (1650–1732), suomalainen pietistinen kapinapappi
* Laurentius Valla eli Lorenzo Valla (n. 1407–1457), italialainen renessanssifilosofi, humanisti, reettori ja opettaja

## Muut
* Laurentius-koulu, vuonna 2021 perustettu koulu Lohjalla
* Laurentius-sali, konserttisali Lohjan Anttilan kaupunginosassa
Henry Ian Cusick

**Henry Ian Cusick** (s. 17. huhtikuuta 1967 Trujillo, Peru) on skotlantilais-perulainen teatteri-, elokuva- sekä televisionäyttelijä. Hän on ollut Emmy-ehdokkaana Desmond Humen roolistaan televisiosarjassa *[[Lost]]*.

## Elämäkerta
### Nuoruus
Henry Ian Cusick Chávez syntyi Trujillossa Perussa, perulaiselle äidille ja skotlantilaiselle isälle. Asuttuaan Trujillossa kaksi vuotta hän ja hänen perheensä muuttivat Espanjaan, jonka jälkeen he muuttivat Skotlantiin jossa asuivat Trinidad ja Tobagossa kymmenen vuotta. Siellä hän kävi Presentation Collegea. Cusick muutti takaisin Skotlantiin 15-vuotiaana ja opiskeli puoli vuotta Royal Scottish Academy of Music and Dramassa Glasgow’ssa. Hän liittyi sen jälkeen Citizens’ Theatreen. Hän on  esiintynyt myös lukuisissa Strathclyde Theatre Groupissa Glasgow’ssa. 

Hän puhuu sujuvasti englantia sekä espanjaa.

### Ura
Cusick aloitti uransa klassisena teatterinäyttelijänä. Hänen ensimmäisiä päärooleja olivat Dorian Grayn rooli näytelmässä *[[Dorian Grayn muotokuva]]*, jossa hän näytteli Rupert Everettin kanssa. Muita merkittäviä rooleja on *[[Hamlet]]* näytelmässä *The Marovitz Hamlet* ja Horner näytelmässä *The Country Wife*. Hänen esiintymisensä Torquato Tassona Edinburgh International Festivalissa ja Creonin roolissa Citizens' Theatren näytelmässä *Oedipus* toivat hänelle erikoiskommentaattori Ian Charlesonin palkinnon.

Sen jälkeen Cusick alkoi saada televisio- sekä elokuvarooleja. Esiinnyttyään sarjoissa *[[Sairaalaelämää]]* ja *The Book Group* hän näytteli Jeesus Kristusta vuonna 2003 tehdyssä elokuvassa *The Visual Bible: The Gospel of John*, sanasta sanaan kerrotussa Evankeliumissa Johanneksen mukaan. 

Cusick sai suurimman roolinsa vuonna 2005, jolloin hänet valittiin näyttelemään Desmond Humea ABC:n menestyssarjaan *[[Lost]]*. Hän oli alun perin vain toisen tuotantokauden vieraileva tähti, mutta hänestä tulikin yksi sarjan päätähdistä kolmannelta tuotantokaudelta eteenpäin. Hän sai roolisuorituksestaan Emmy-ehdokkuuden. Cusick sai roolin ollessaan ystävänsä Brian Coxin kotona, jolloin hän tapasi Coxin naapurin Carlton Cusen, yksi *Lost -sarjan* tuottajista. Cusick uskoi ”siemenen olevan kylvetty, koska he olivat etsineet joko skotlantilaista tai irlantilaista hahmoa”.

Cusick näytteli Theo Stoller -nimistä hahmoa televisiosarjan *[[24 (televisiosarja)|24]]* viidennellä tuotantokaudella. Vuonna 2007 elokuvassa *[[Hitman (vuoden 2007 elokuva)|Hitman]]* ja kulttisarjan jatkossa *Dead Like Me: Life After Death*.

### Yksityiselämä
Henry ja hänen vaimonsa Annie ovat saaneet kolme lasta. Pari meni naimisiin 14 vuoden yhteiselon jälkeen 15. heinäkuuta 2006. He asuvat yhdessä Oahulla Havaijilla.

## Filmografia

## Aiheesta muualla

* 
*
Brant Parker

**Brant Parker** (26. elokuuta 1920 Los Angeles, Kalifornia – 15. huhtikuuta 2007 Lynchburg, Virginia) oli yhdysvaltalainen sarjakuvapiirtäjä, jonka tunnetuimpia hahmoja oli *[[Velho (sarjakuva)|Velho]]*. Sarjan käsikirjoittaja oli Johnny Hart.

Parker opiskeli taidetta Los Angelesissa, mutta piti todellisena opinahjojaan Disneyn studioita. 1940-luvulla hän teki poliittisia pilapiirroksia *[[Binghampton Press]]* -lehteen. Hän tutustui Hartiin 1950, ja he aloittivat *Velhon* piirtämisen 1964. *Velhon* piirtämisestä Parker vetäytyi eläkkeelle 1997, ja yli tuhannessa lehdessä ilmestyvää sarjaa piirsi sen jälkeen hänen poikansa Jeff Parker.

## Lähteet
We Are Scientists

**We Are Scientists** on yhdysvaltalainen vuonna 1999 perustettu indie rock-yhtye.

Yhtyeen nimi () syntyi kiusallisesta keskustelusta U-Haul -työntekijän kanssa, joka tarkasti pakettiautoa, jonka yhtye oli vuokrannut. U-Haul -työntekijä kysyi kolmelta silmälasipäiseltä yhtyeen jäseneltä, ovatko he tutkijoita.

## Kokoonpano

#### Nykyiset jäsenet
*Keith Murray - kitara, laulu (2000-)
*Chris Cain - basso, taustalaulu (2000-)
* Andy Burrows - rummut, lyömäsoittimet (2009-)

#### Entiset jäsenet
* Michael Tapper - rummut, lyömäsoittimet (2000-2007)

## Diskografia
### Albumit
*Safety, Fun, and Learning (in that Order) (2002)
*Bitchin' (2002)
*In Action (2003)
*The Wolf's Hour (2004)
*With Love and Squalor (2005) #43 UK
*Crap Attack (2006)
*Brain Thrust Mastery (2008)
*Barbara (2010)
* TV en Français (2014)

### Singlet
*Nobody Move, Nobody Get Hurt (2005)
*The Great Escape (2005)
*It's a Hit(2006)
*Nobody Move, Nobody Get Hurt (2006) (uudelleenjulkaisu)
* After Hours (2008)
* Chick Lit (2008)
* Impatience (2008)
* Rules Don't Stop (2010)
* Nice Guys (2010)
* Something About You/Let Me Win (2013)
* Return The Favor (2013)

## Aiheesta muualla
*Yhtyeen sivusto
Selektiini

**Selektiinit** ovat solun adheesiomolekyyliperhe. Kaikki selektiinit ovat yksiketjuisia transmembraaniglykoproteiineja, joilla on samoja ominaisuuksia C-tyypin lektiinien kanssa johtuen yhtäläisestä N-terminaalista ja kalsiumriippuvaisesta sitomisesta. Selektiinit sitoutuvat sokerirakenteisiin ja niitä pidetään yhtenä lektiinityyppinä. Lektiinit ovat solun adheesioproteiineja, jotka sitovat sokeripolymeereja.

## Tyypit
Selektiinejä on kolmea eri alatyyppiä:
* E-selektiini (verisuonten endoteelisoluissa)
* L-selektiini (valkosoluissa)
* P-selektiini (verihiutaleissa ja endoteelisoluissa)

## Etymologia
Selektiini nimitys tulee sanoista valita (engl. *select* = valita) ja lektiini (lat. *legere* = valita). Selektiinit kuuluvat lektiiniproteiineihin, jotka tunnistavat hiilihydraattirakenteita.

## Toiminta
Tulehduksen aikana vapautuvat aineet esimerkiksi&nbsp;histamiini ja trombiini aiheuttavat P-selektiinien vapautumisen solunsisäisistä varastoista solun pinnalle. Lisäksi sytokiinit, kuten tuumorinekroositekijä-alfa, stimuloivat E-selektiinin ja P-selektiinin ilmentymistä muutamia tunteja myöhemmin. Selektiinit sitoutuvat tulehduspaikalle saapuvien valkosolujen pintaglykoproteiinien hiilihydraattiosiin ja hidastavat niiden vauhtia, mikä mahdollistaa niiden tunkeutumisen verenkierrosta tulehtuneeseen kudokseen. Selektiinit tarttuvat valkosoluihin heikolla sitomisvoimalla eli affiniteetilla, mikä aiheuttaa nk.&nbsp;valkosolujen vierimisen (engl.&nbsp;*rolling*) verisuonen seinämää eli endoteelia pitkin. 

Parhaiten karakterisoitu selektiinien ligandi on P-selektiinin glykoproteiini-ligandi-1 (PSGL-1), joka on kaikissa valkosoluissa esiintyvä musiinityyppinen glykoproteiini.

Neutrofiilit ja eosinofiilit sitoutuvat E-selektiiniin. Yksi E-selektiinin raportoiduista ligandeista on sialyloitunut Lewis X Ag (sLe(x)). Eosinofiilit, kuten neutrofiilitkin, käyttävät sialyloituneita proteaasientsyymiresistantteja rakenteita sitoutumisessa E-selektiiniin, vaikka eosinofiilit ilmentävät näitä rakenteita paljon vähemmän pinnoillaan. Eosinofiilien ja neutrofiilien ligandit P-selektiinille ovat samankaltaisia sialyloituneita, proteaasiherkkiä, endo-beta-galaktosidaasiresistenttejä rakenteita, jotka selvästi poikkeavat E-selektiinin ligandeista. Täten P- ja E-selektiineille on ehdotettu eriäviä rooleja valkosolujen keräämisessä tulehduspaikalle.

## Lähteet
Gregg Rolie

**Gregg Rolie** (s. 17. kesäkuuta 1947) on yhdysvaltalainen kosketinsoittaja, joka on toiminut muun muassa yhtyeissä Santana, Journey, The Storm ja Abraxas Pool. 

Rolie syntyi Seattlessa. Hän aloitti yhteistyönsä Carlos Santanan kanssa vuonna 1966, mutta jätti yhtyeen 1970-luvun alussa. Vuonna 1973 hän perusti kitaristi Neal Schonin kanssa Journeyn. 

Rolie jätti Journeyn vuonna 1980 ja on sen jälkeen julkaissut useita sooloalbumeita. The Storm aloitti uransa 1990-luvun alussa, ja Abraxas Pool -projektin tuloksena syntyi samanniminen albumi vuonna 1997.

Rolie on Santanan jäsenenä Rock and Roll Hall of Famessa.

## Diskografia
### Soolo
* *Gregg Rolie* – 1985
* *Gringo* – 1987
* *Rough Tracks* – 1997
* *Roots* – 2001
* *Rain Dance (Live)* – 2007

### Santana
* *[[Santana (albumi)|Santana]]* – 1969
* *[[Abraxas]]* – 1970
* *Santana III* – 1971
* *[[Caravanserai]]* – 1972

### Journey
* *Journey* – 1975
* *Look into the Future* – 1976
* *Next* – 1977
* *Infinity* – 1978
* *Evolution* – 1979
* *Departure* – 1980
* *Dream, After Dream* – 1980
* *Captured* – 1981

### The Storm
* *The Storm* – 1991
* *Eye of the Storm* – 1992

### Abraxas Pool
* *Abraxas Pool* – 1997
Millsin vakio

**Millsin vakio** on matematiikassa pienin sellainen positiivinen reaaliluku *A*, jolle kaksoiseksponenttifunktion A^{3^{n}} lattiafunktion

:\lfloor A^{3^{n}}\;\rfloor

arvo on alkuluku kaikilla n\in\mathbb{N}.

Vakio on nimetty William H. Millsin mukaan, joka todisti sen olemassaolon vuonna 1947 tietämättä kuitenkaan mitään sen arvosta. Todistus perustui seuraavaan Guido Hoheiselin ja Albert Inghamin tulokseen alkulukujen väleistä:

Olkoon pn *n*:s alkuluku. On olemassa vakio K siten, että
p_{n+1}-p_n

Mikäli Riemannin hypoteesi on tosi, Millsin vakio on 

: A \approx 1{,}30637788386308069046861449260260571291678458515671364436805375996643405376682659882...

## Millsin alkuluvut
Alkulukuja, jotka Millsin vakio tuottaa kutsutaan Millsin alkuluvuiksi.
Ensimmäiset Millsin alkuluvut ovat 2, 11, 1361 ja 2 521 008 887 .

Olkoon M(*n*) *n*:s Millsin alkuluku. Jos Riemannin hypoteesi on tosi, niin M(*n*) on suurin alkuluku luvun M(n-1)^3\!\  jälkeen. Tätä voidaan käyttää hyväksi Millsin alkulukujen laskemisessa, ensimmäinen Millsin alkuluku on 2; 2^3 on 8, jota seuraava alkuluku on 11.  11^3 on 1331 jota seuraava alkuluku on 1361 ja niin edelleen. Näin saamme Millsin alkuluvut, edelleen olettaen että Riemannin hypoteesi on tosi. Suurin tunnettu Millsin alkuluku (olettaen että Riemannin hypoteesi on tosi) on 
:\displaystyle (((((((((2^3+3)^3+30)^3+6)^3+80)^3+12)^3+450)^3+894)^3+3636)^3+70756)^3+97220,
jossa on 20562 numeroa. 

## Millsin vakion määrittäminen
Millsin vakion laskeminen on vaikeaa, sillä ei tiedetä muuta menetelmää kuin määrittää ensin alkuluvut, jotka se tuottaa.
Etsimällä Millsin alkulukuja, Millsin vakiota voidaan arvioida seuraavasti:
:A\approx M(n)^{1/3^n}.
Caldwell ja Cheng laskivat tällä tavoin Millsin vakion 6850 desimaalin tarkkuudella, olettaen että Riemannin hypoteesi on tosi. Millsin vakiolle ei tunneta esityssä suljetussa muodossa, eikä edes tiedetä onko se irrationaalinen.

## Aiheesta muualla
* MathWorld: Mill's constant 
* Caldwellin ja Chengin artikkeli
Konvokaatio

**Konvokaatio** on virallisesti jotakin erityistarkoitusta varten koottu joukko.

Joissakin brittiläisissä ja australialaisissa yliopistoissa konvokaatiolla viitataan koko niiden alumniverkostoon, eli aikaisempien opiskelijoiden joukkoon. Koska alumneja on paljon, ne valitsevat keskuudestaan komitean, joka edustaa konvokaatiota yliopiston eri hallinto- ja yhteistyöelimissä.

Oxfordin yliopistossa konvokaatio oli alkuperäinen päähallintoelin, johon kuuluivat kaikki yliopiston tohtorit ja maisterit. Se kattaa nykyään kaikki Oxfordin yliopistosta valmistuneet ja sen tehtävänä on valita yliopiston kansleri ja runouden professori.

Eräissä amerikkalaisyliopistoissa ja suurimmassa osassa kanadalaisyliopistoja valmistujaisia kutsutaan konvokaatioiksi (yleensä tapahtuma on *commencement*).

Anglikaanisessa kirkossa konvokaatio on kirkkoprovinssin papiston kokous.
Alskär

**Alskär** on Espoon ulkosaaristossa Suvisaariston kaupunginosassa sijaitseva saari. Sen pituus on noin 200 metriä, ja yleisilme on kallioinen. Saaren nimi on ollut käytössä 1600-luvulta, ainoastaan sen kirjoitusasu on ajan myötä muuttunut. 1600-lukulaisessa asiakirjassa kirjoitusasu on *Ahlskiär*. Saaren luoteispuolella sijaitsee lintuluoto ja lounaispuolella rauhoitettujen kallioluotojen rivi, johon kuuluu muun muassa Metarklippan.

## Aiheesta muualla
*Espoon kaupunki - Alskär
Paikkavektori

**Paikkavektori** on matematiikassa ja fysiikassa vektori, joka alkaa origosta ja päättyy johonkin pisteeseen. Pisteen *P* = (*x*, *y*, *z*) paikkavektori on vektori, jonka alkupiste on origo ja loppupiste on P. Pisteen (*x*, *y*, *z*) paikkavektori *p* voidaan lineaarialgebrassa ilmoittaa kantavektoreiden i, j ja k avulla: 
\mathbf{p} = x\mathbf{i} + y\mathbf{j} + z\mathbf{k} 

Paikkavektorit ovat yleensä kaksi- tai kolmiulotteisia, mutta voivat olla myös korkeampiulotteisia.

## Lähteet

## Kirjallisuutta
* 
*
Valtiopäivät

__NOTOC__
**Valtiopäivät** on kansanedustuslaitoksen tai lakia säätävän kokouksen vanha nimitys useissa maissa. Se voi viitata ainakin seuraaviin:

## Historiallisia ja nykyisiä kansanedustuslaitoksia
* Säätyvaltiopäivät, lakia säätävä säätyjen kokous, käytössä useissa maissa ennen moderneja parlamentteja
* Ranskan säätyvaltiopäivät (), Ranskan säätyjen kokous keskiajalta alkaen, kokoontui viimeksi vuonna 1789
* Pyhän saksalais-roomalaisen keisarikunnan valtiopäivät (), Pyhän saksalais-roomalaisen keisarikunnan yhteinen säätykokous
* Ruotsin säätyvaltiopäivät, Ruotsin entinen nelikamarinen kansanedustuslaitos
* Suomen suuriruhtinaskunnan valtiopäivät, Suomen suuriruhtinaskunnan lakia säätävä säätykokous vuosina 1863–1906
* Ruotsin valtiopäivät (), Ruotsin nykyinen parlamentti.
* Saksan valtiopäivät (), Saksan parlamentti vuosina 1871–1945

Puolan valtiopäivät – sekä historialliset että nykyiset – tunnetaan paremmin nimellä Sejm.

## Yksittäisiä tunnettuja säätykokouksia
* Wormsin valtiopäivät, vuonna 1521 pidetyt Pyhän saksalais-roomalaisen keisarikunnan valtiopäivät
* Västeråsin valtiopäivät, vuonna 1527 Ruotsissa pidetyt valtiopäivät
* Augsburgin valtiopäivät, vuonna 1530 pidetyt Pyhän saksalais-roomalaisen keisarikunnan valtiopäivät
* Porvoon valtiopäivät eli Suomen maapäivät vuonna 1809 
* Eidsvollin valtiopäivät, Norjassa kansalliskokoukseksi julistautuneet valtiopäivät vuonna 1814

## Parlamentin työskentelyjakso
* Suomen valtiopäivät, Suomen eduskunnan vuotuinen työjakso

## Katso myös
*Reichstag
*Maapäivät
Filantropia

**Filantropia** (kreikan sanoista φίλος, *phílos* ’ystävä’ ja άνθρωπος, *ánthropos* ’ihminen’) tarkoittaa ihmisystävällisyyttä tai ihmisrakkautta. Vastaavasti filantrooppi tarkoittaa ihmisystävää ja ihmisiä universaalisti rakastavaa henkilöä. Termillä filantropia on perinteensä muun muassa teosofisena ja filosofisena käsitteenä. Filantropian vastakohta on misantropia eli ihmisviha.

Filantropialla viitataan perusasenteeseen, joka luottaa ja uskoo ihmisten hyvyyteen. Niin myös filantrooppi tunnistaa hyvyyden ihmisessä. Kristillisessä mielessä filantropia on pyyteetöntä ja universaalia, kansallisuudet ja rodut ylittävää lähimmäisen rakastamista, jolloin ihmisen tulee samaistua Jumalan koko luomakuntaan. Tehdessään hyvää kanssaihmisilleen puhdas filantrooppi on tällöin kristinuskon mukaan yhteistyössä Jumalan kanssa. 

Termiä filantrooppi käytti ensimmäisenä kreikkalainen näytelmäkirjailija Aiskhylos (525–456 eaa.), jonka näytelmässä *[[Kahlehdittu Prometheus]]* päähenkilöä kuvaillaan adjektiivilla *philanthropos tropos*, ihmiskuntaa rakastava. 100-luvulla eläneen kreikkalaisen lääkärin Galenoksen aikana filantropia oli omaksuttu ohjaavaksi periaatteeksi lääketieteeseen. Ihmisiä hoitavien ihmisten tuli suhtautua asiakkaisiinsa lempeydellä ja myötätunnolla.

Valistuksen ajan Saksassa filantrooppeja olivat Johann Bernhard Basedowin perustaman liikkeen filantropismin kannattajat. Filantropismi oli lasten koulutuksen ja kasvattamisen uudistamiseen pyrkivä liike.

Englannin kielessä filantrooppia tarkoittavaa sanaa *philanthropist* käytetään lahjoittajista ja hyväntekijöistä erityisesti Yhdysvalloissa, jossa yksityisen hyväntekeväisyyden merkitys on suurempi kuin Euroopassa. Tämän vuoksi usein muun muassa Bill Gatesia, Jean Paul Gettyä, Henry Fordia, Rockefeller-suvun jäseniä ja muita rikkaita hyväntekeväisyyden harrastajia kutsutaan englannin kielessä filantroopeiksi, vaikka he aina eivät täyttäisi pyyteettömän ja universaalin ihmisystävän kriteerejä.

## Katso myös
* Altruismi
* Humanismi
* Hyväntekeväisyys

## Lähteet

## Kirjallisuutta
* Johansson, Frank (toim.): *Hyvän tekeminen ja valta – Humanitarismin kriittistä tarkastelua*. Gaudeamus, 2013. .978-952-495-305-4.

## Aiheesta muualla
Marshall Kirk McKusick

**Marshall Kirk McKusick** (s. 19. tammikuuta 1954, Wilmington, Delaware, Yhdysvallat), usein vain **Kirk McKusick**, on yhdysvaltalainen ohjelmistokehittäjä ja tietojenkäsittelytieteilijä, joka tunnetaan parhaiten työstään BSD-käyttöjärjestelmien parissa, aina 1980-luvulta nykypäivän FreeBSD:hen asti. Hän on myös toiminut USENIX-yhdistyksen puheenjohtajana vuosina 1990&ndash;1992 sekä 2002&ndash;2004 ja on jatkanut yhdistyksen johtokunnassa tämänkin jälkeen. 

McKusick on väitellyt tohtoriksi tietojenkäsittelytieteen alalta. Hän asuu Sendmail-ohjelmiston kehittäneen Eric Allmanin kanssa Kalifornian Berkeleyssä ja on muun muassa innokas viiniharrastaja.

## BSD

McKusick on tehnyt merkittävää työtä muun muassa BSD:n tiedostojärjestelmien parissa. Hän oli mukana suunnittelemassa alkuperäistä Berkeley Fast File System -järjestelmää (FFS). Hän on myös kehittänyt niin sanotut *pehmeät päivitykset* (*soft updates*) FFS- sekä "UFS2" -tiedostojärjestelmille. Kyseessä on vaihtoehtoinen menetelmä journaloinnille, jolla pyritään säilyttämään tiedostojärjestelmän eheys kaatumistilanteiden tai virtakatkon yhteydessä.

McKusick on myös kehittänyt tiedostojärjestelmän *otokset* (*snapshots*) sekä tausta-ajossa toimivan fsck:n, jotka kummatkin liittyvät läheisesti *pehmeisiin päivityksiin*.

Lisäksi McKusick on kirjoittanut BSD-käyttöjärjestelmiä käsitteleviä kirjoja. *Design and Implementation* -sarjan teoksia pidetään korkeatasoisina tietojenkäsittelytieteen piirissä. Ne ovat vaikuttaneet vahvasti uudempien BSD-pohjaisten järjestelmien kehitykseen ja luonteeseen.

## Aiheesta muualla
* McKusick.COM 
* Bsdtalk: McKusickin haastattelu
Sinineontokko

**Sinineontokko** (*Elacatinus oceanops*, vanh. *Gobiosoma oceanops*) on tokkoihin kuuluva kala.

## Koko ja ulkonäkö
Sinineontokko kasvaa noin 3,5&nbsp;cm pitkäksi. Sen vartalo on puikkomainen, kyljessä huomiota herättävä neonsininen raita. Muuten kala on tummanharmaa, vatsapuolelta vaaleampi.

## Alkuperä
Sinineontokko elää luonnossa läntisen Atlantin trooppisissa osissa. Se on suosittu riutta-akvaarion kala.

## Käyttäytyminen
Sinineontokko toimii puhdistajakalana ja syö loisia toisten kalojen iholta. Se saattaa pysähtyä akvaarion pohjalle tai jonkun korallin päälle rintaeviensä varaan. Käyttäytyminen on tyypillistä muillekin tokoille, mutta virtaviivainen sinineontokko voi näyttää sairaalta tehdessään näin.

Sinineontokko on mainio kala nanoriuttoihin. Ne viihtyvät parhaiten pienissä ryhmissä tai pareittain. Sopivana minimiallaskokona voidaan pitää parille yksilölle 50-litraista akvaariota, jossa on paljon elävää kiveä ja tehokas vaahdotus.

## Ravinto
Loisten lisäksi lihaisa valmisruoka kelpaa sinineontokoille.

## Lähteet

## Aiheesta muualla
*
*
Věra Pospíšilová-Cechlová

**Věra Pospíšilová-Cechlová** (, s. 19. marraskuuta 1978 Litoměřice) on tšekkiläinen yleisurheilija, jonka päälaji on kiekonheitto.

Pospíšilová-Cechlová sijoittui kahdeksanneksi alle 20-vuotiaiden EM-kilpailujen kiekonheitossa Ljubljanassa 1997. Hän voitti Tšekin hallimestaruuden kuulantyönnössä 1999 ja sai samana vuonna pronssia Göteborgin alle 23-vuotiaiden EM-kilpailujen kiekonheitossa tuloksella 56,65. Hän voitti 2001 maansa hallimestaruuden kuulantyönnössä ja ulkoratamestaruuden kiekonheitossa sekä osallistui ensimmäisiin aikuisten arvokisoihinsa Edmontonin MM-kisoissa, joissa hän sijoittui kiekossa kuudenneksi tuloksella 61,47. Seuraavana vuonna hän voitti maansa mestaruuden kuulantyönnössä sekä sisä- että ulkoradoilla. Kiekonheitossa hän voitti Euroopan cupin ykkösliigan kilpailun ja sijoittui neljänneksi Münchenin EM-kisoissa. Kauden lopussa hän heitti GP-finaalissa toiseksi tuloksella 64,10. Vuonna 2003 Pospíšilová-Cechlová voitti Tšekin mestaruuden kiekonheitossa. Samana vuonna hän oli viides Pariisin MM-kisoissa tuloksella 65,55 ja ensimmäinen . 17. lokakuuta 2003 hän meni naimisiin painija Jakub Cechlin kanssa.

Pospíšilová-Cechlová voitti kiekonheitossa 2004 Euroopan cupin ykkösliigan ja kotimaansa mestaruuden. Hän sijoittui Ateenan olympialaisissa 2004 kolmanneksi heitettyään 66,08. Ateenassa hän sijoittui alun perin neljänneksi, mutta vuonna 2013 hänet nostettiin pronssimitalistiksi Irina Jattšenkon hylkäyksen takia. Kauden 2004 lopussa hän voitti . Seuraavana vuonna hän voitti Euroopan cupin ykkösliigan ja Tšekin mestaruuden sekä MM-pronssia Helsingin MM-kisoissa tuloksella 63,19. Kauden lopussa hän oli neljäs . Hän voitti Euroopan cupin ykkösliigan ja kotimaansa mestaruuden myös vuonna 2006. Göteborgin EM-kisoissa hän oli seitsemäs ja  kahdeksas.

Pospíšilová-Cechlová voitti 2007 jälleen Euroopan cupin ykkösliigan ja Tšekin mestaruuden, mutta karsiutui loppukilpailusta Osakan MM-kilpailuissa. Myöhemmin samana vuonna hän oli toinen . Hän voitti Euroopan cupin ykkösliigan ja maansa mestaruuden 2008. Pekingin olympialaisissa 2008 hän sijoittui viidenneksi tuloksella 61,75,  hän oli neljäs. Vuonna 2009 Pospíšilová-Cechlová sijoittui kolmanneksi Euroopan joukkuemestaruuskilpailuissa Leiriassa ja voitti Tšekin mestaruuden, mutta putosi loppukilpailusta Berliinin MM-kilpailuissa. Hän oli 2010 toinen Euroopan joukkuemestaruuskilpailuissa ja voitti maansa mestaruuden, mutta karsiutui loppukilpailusta Barcelonan EM-kilpailuissa. Hän voitti 2011 Tšekin mestaruuden, mutta karsiutui loppukilpailusta Daegun MM-kilpailuissa. Seuraavana vuonna hän sijoittui seitsemänneksi Helsingin EM-kilpailuissa ja karsiutui loppukilpailusta Lontoon olympialaisissa.

## Henkilökohtaiset ennätykset
Lähde: IAAF
* Kuulantyöntö: 16,92 (2001)
* Kiekonheitto: 67,71 (2003)

## Lähteet
Perihelioppositio

**Perihelioppositio** on aika, jolloin Maata etäämpänä auringosta oleva planeetta on kaikkein lähinnä maata.
Oppositiossa planeetta on melko lähellä maata, koska Maa, planeetta ja aurinko ovat suunnilleen samalla suoralla. Periheli on piste, jossa planeetta on lähinnä Aurinkoa. Niinpä auringosta kauempana oleva planeetta on lähimpänä meitä ollessaan perihelissä ja
oppositiossa. Tunnettuja ovat Marsin perihelioppositiot, jolloin Marsista on voitu tehdä tarkkoja havaintoja kaukoputkilla.
On äärimmäisen harvinaista, että Mars on täsmälleen perihelissä ollessaan oppositiossa.
Juho M. Korhonen

**Johan (Juho) Mathias Korhonen** (29. kesäkuuta 1879 Gävle – 29. lokakuuta 1968 Kuusankoski) oli suomalainen poliitikko, joka toimi SDP:n kansanedustajana vuosina 1908–1909.

## Elämä
Gävlessä syntyneen Juho M. Korhosen vanhemmat olivat työmies Juho Korhonen ja Maria Pakarinen. Toisten lähteiden mukaan Korhonen olisi syntynyt Pietarissa, jossa hän kävi suomalaisen kirkkokoulun.

Myöhemmin Korhonen asui muun muassa Tohmajärvellä ja Sortavalassa. Hän osallistui elokuussa 1906 järjestettyyn SDP:n Oulun puoluekokoukseen ja toimi Pohjois-Karjalassa kiertävänä puhujana. Helmikuussa 1908 Korhonen valittiin sosialidemokraattien piirisihteeriksi Kuopion läänin itäiseen vaalipiiriin. Samana vuonna hänestä tuli myös kansanedustaja. Syyskuussa eduskuntaryhmä antoi Korhoselle huomautuksen, koska hän ei ollut tyydyttävästi hoitanut edustajantehtäviään ja oli noudattanut kansanedustajalle sopimattomia elintapoja. Porvarilehtien mukaan kyse oli liiallisesta alkoholinkäytöstä.

Korhosen eduskuntakauden jälkeisistä elämänvaiheista ei ole tarkempaa tietoa, mutta hänen tiedetään työskennelleen ainakin viilarina Taalintehtaalla. Korhonen kuoli Kuusankoskella 89-vuotiaana lokakuussa 1968. 

## Lähteet
Clifton Webb

**Clifton Webb** (syntyjään **Webb Parmelee Hollenbeck**, 19. marraskuuta 1889, Beech Grove, Indiana – 13. lokakuuta 1966, Beverly Hills, Kalifornia) oli yhdysvaltalainen näyttelijä, laulaja ja tanssija.

Webbin vanhemmat olivat Jacob Grant Hollenbeck ja Mabelle A. Parmelee (joissain lähteissä myös Parmalee tai Parmallee). Vuonna 1892 Webb muutti äitinsä kanssa New Yorkiin, missä hän alkoi ottaa tanssi- ja näytelmätunteja 5-vuotiaasta lähtien. Hän näytteli New Yorkin lastenteatterissa, jonka jälkeen Webb esiintyi myös vaudeville-esityksissä.

Webbistä tuli 19-vuotiaana ammattilaistanssija, jolloin hän otti taiteilijanimekseen Clifton Webbin. Hän lauloi ja esitti useita operetteja ennen kuin teki ensimmäisen Broadway-roolinsa 7. huhtikuuta 1913 *The Purple Road*issa, jota esitettiin kaikkiaan 136 kertaa saman vuoden elokuuhun asti. Vuosien 1913–1947 aikana Webb esiintyi kaikkiaan 23 Broadway-esityksessä.

Hänen ensimmäinen suuri elokuvaroolinsa tapahtui vuonna 1944, kun näyttelijä-ohjaaja Otto Preminger valitsi hänet esittämään radiokolumnistia, Waldo Lydeckeria, elokuvaan *[[Laura (vuoden 1944 elokuva)|Laura]]* Darryl F. Zanuckin vastaväitteistä huolimatta. Hänen esitystään kehuttiin, samoin kuin rooliaan Edmund Gouldingin ohjaamassa elokuvassa *[[Veitsen terällä]]* (1946). Webb oli ehdolla Oscar-palkinnon saajaksi elokuvasta *Kaikkien aikojen lapsenpiika* (1948), mutta palkinto meni Laurence Olivierille.

Webb sai Golden Globen elokuvasta *Veitsen terällä*, ja oli ehdokkaana elokuvasta *Marssikuningas*.

Webb ei juuri peitellyt homoseksuaalisuuttaan, eikä ehkä siksi saanut rooleja aviomiehenä, mutta esitti useissa elokuvissa onnistuneesti perheenisää.  Webb asui äitinsä kanssa vuoteen 1960 asti, kunnes Mabelle kuoli 91-vuotiaana. Webb ei toipunut äitinsä kuolemasta, ja teki 1960-luvulla vain yhden elokuvan. Webb kuoli sydänkohtaukseen vuonna 1966.

## Filmografia
**[[Laura (vuoden 1944 elokuva)|Laura]]* (1944)
*Veitsen terällä (*The Razor's Edge*, 1946)
*Kaikkien aikojen lapsenpiika (*Sitting Pretty*, 1948)
*Kaikkien aikojen ylioppilas (*Mr. Belvedere Goes to College*, 1949)
*Morsian karkuteillä (*Elopement*, 1951)
*Marssikuningas (*Stars and Stripes Forever*, 1952)
*Kaikkien aikojen naissankari (*Dreamboat*, 1952)
**[[Titanic (vuoden 1953 elokuva)|Titanic]]* (1953)
*Kaikkien aikojen partiopoika (*Mister Scoutmaster*, 1953)
*Naisen maailma (*Woman's World*, 1954)
*Paholainen ei koskaan nuku (*Satan Never Sleeps*, 1962)

## Lähteet

## Aiheesta muualla
*
*
Rugosa-korallit

**Rugosa-korallit** tai **sarvikorallit** (Rugosa tai Tetracorallia) on sukupuuttoon kuollut korallieläinten lahko. Ne olivat hyvin yleisiä ordovikikauden keskivaiheilta permikauden lopulle.

Rugosa-korallien runko muodostui kalsiitista, ja niistä on tullut hienoja fossiileita. Rugosa-korallit elivät nykyisten kivikorallien tapaan joko meren pohjassa tai koralliriuttoina. Osa oli yksittäisiä torvenmuotoisen rangan muodostavia lajeja, toiset muodostivat yhdyskuntia. Niillä oli pyyntilonkeroita, joilla ne saivat kiinni ravinnokseen eläinplanktonia.

## Lähteet
Hannibal & Soppa

**Hannibal & Soppa** (Hannu Stark ja Soni Yli-Suvanto) oli Tulenkantajat-yhtyeeseen kuuluneen MC-kaksikon muodostama duo. He olivat osa Pahat Viinit -kollektiivia, johon kuuluivat heidän lisäkseen Ilari Autio, Hullu Juki, DJ Massimo ja Tykopaatti. Tulenkantajien ja Pahojen Viinien lisäksi he ovat vaikuttaneet mm. yhtyeissä Anno Fallo ja Ei Toivotut Lapset, sekä olleet vierailijoina useiden suomalaisten rap-artistien levyillä. Hannibalin ja Sopan nimet tulevat heidän mukaansa niin sanotusti "pahoista" ja halvoista viineistä Hannibalista ja Sorbuksesta.

## Historia
Tulenkantajien lopettaessa vuonna 2004, jatkoivat Hannibal ja Soppa musiikin tekemistä ilman emobändiä. Ensimmäinen julkaisu oli keväällä 2005 ilmestynyt *[[Promoa sun huudeilles]]* -mixtape, joka ennakoi tulevaa *[[Pahat viinit]]*-albumia. Toukokuussa 2005 *Pahat viinit* -albumi julkaistiin helsinkiläisen indie-levy-yhtiö 3rd Rail Musicin kautta. Levyltä julkaistiin single *Lissää vinkunaa*, joka debytoi singlelistan sijalla 3. ja vietti seuraavat kolme viikkoa listaykkösenä. Listamenestyksestä huolimatta kappale ei saanut juuri lainkaan radiosoittoa.

Loppuvuodesta 2006 Pahat Viinit -kollektiivi perusti oman Joku Roti Records -osuuskunnan. Keväällä 2007 ilmestyi toinen albumi *[[Meiän asia]]*, joka oli Hannibalin perustaman Joku Roti Records -levy-yhtiön ensimmäinen julkaisu.

Hannibal on myös soolouralla ja julkaisi *[[Streets of Nekala]]* -nimisen sooloalbumin vuoden 2009 maaliskuussa. Hänen toinen sooloalbuminsa *[[Ad Portas]]* ilmestyi toukokuussa 2010.

Hannibal & Soppa hajosi heinäkuussa 2009. Soppa myös irtisanottiin Joku Roti Recordsin hallituksesta luottamuspulan vuoksi. Eron jälkeen Hannibal ja Soppa eivät ole tehneet yhteistyötä. He eivät edes vierailleet samoilla kappaleilla.

## Diskografia
### Albumit
* Promoa huudeilles (omakustanne 2005) CD
* Pahat viinit (3rd Rail Music 2005) CD/LP
* Sun huudit ei oo seiffit (omakustanne 2006) CD
* Meiän asia (Joku Roti Records 2007) CD/LP

### Singlet
* Lissää vinkunaa (3rd Rail Music 2005) CDS

### Mukana kokoelmilla
* *Lappi itsenäiseksi vol. 1 mixtape*

### Vierailijana

## Katso myös
* Tulenkantajat
* Pahat Viinit

## Lähteet

## Aiheesta muualla
* 
* Pahat Viinit kotisivut 
* YLE Elävä arkisto: Hannibal & Soppa live
* Hannibalin & Sopan haastattelu Noise -sivustolla
* Hannibalin & Sopan haastattelu Redrum-187 -sivustolla 5. toukokuuta 2008 (vanha haastattelu)
* Hannibalin & Sopan haastattelu Redrum-187 -sivustolla 17. marraskuuta 2007
Vedenpuhdistamo

Vedenpuhdistamo voi tarkoittaa seuraavia asioita
* Jätevedenpuhdistamoa
* Puhtaan veden tuotantolaitosta
Oppositio (tähtitiede)

**Oppositio** on planeettojen asento, jossa Aurinko, Maa ja ulompana oleva planeetta ovat samalla suoralla niin, että ulompi planeetta on Maahan nähden vastakkaisella suunnalla kuin Aurinko. Oppositiossa ollessaan planeetta on lähinnä Maata. Planeetta näkyy etelässä keskiyöllä, yön pimeimpänä hetkenä. Oppositiot ovat tarkkojen havaintojen tekoon ulkoplaneetasta muita ajankohtia edullisempia hetkiä, erityisesti niin sanotut perihelioppositiot. Lähimmän ulkoplaneetan Marsin oppositiot toistuvat noin kahden vuoden välein.
Vilho Korhonen

**Wilhelm ”Vilho” Korhonen** (19. kesäkuuta 1867 Vesanto – 17. maaliskuuta 1945 Ikaalinen) oli suomalainen kansakoulunopettaja ja poliitikko, joka toimi sosialidemokraattisen puolueen kansanedustajana vuosina 1908–1909 ja 1919–1924.

## Elämä ja poliittinen ura
Korhonen valmistui kansakoulunopettajaksi Jyväskylän seminaarista vuonna 1891, jonka jälkeen hän toimi opettajana Ikaalisissa Tevaniemen koulussa 1891–1895 ja Riitialan koulussa 1895–1934. Opettajan toimensa ohella hän oli Riitialan postitoimiston hoitaja vuosina 1895–1918. Korhonen avioitui Ikaalisten Kallionkielen kylästä kotoisin olleen Tevaniemen koulun käsityönopettajan Amanda Tellin (s. 1870) kanssa vuonna 1893. Pariskunnalle syntyi kolme lasta.

Sisällissodan aikana Korhonen ei osallistunut sotatoimiin, mutta hänet vangittiin kiihotuksesta syytettyna ja toimitettiin Kokkolan vankileirille, josta hänet sodan päättymisen jälkeen siirrettiin Tammisaaren vankileirille. Myös Amanda Korhonen ja pariskunnan poika Martti Emil (s. 1897) oli vangittuna Tammisaaressa.

Korhonen valittiin eduskuntaan Turun läänin pohjoisesta vaalipiiristä vuoden 1908 eduskuntavaaleissa ja uudelleen sisällissodan jälkeen vuonna 1919. Presidentin valitsijamiehenä hän oli vuonna 1925. Korhonen oli myös Ikaalisten kunnanvaltuuston jäsen ja toimi sen puheenjohtajana.

Korhonen oli kahdesti naimisissa.
 
## Lähteet
Kiekkohaittasylinteri

**Kiekkohaittasylinteri** on lukkomekanismi, jonka keksi suomalainen Emil Henriksson. Mekanismia kutsutaan myös levyhaittasylinteriksi, joista tunnetuin on Abloy-lukko. Kiekkohaittasylinteri on vaikea tiirikoida. Se on myös varmatoiminen, koska se ei sisällä kuin yhden tai ei lainkaan jousia.

## Mekanismi
Lukon mekanismi on seuraava: kun avainta käännetään 90 astetta myötäpäivään, avaimen leikkaukset kääntävät lukossa olevat kiekot sellaiseen asentoon, että niiden reunoissa olevat lovet muodostavat uran. Kiekot ovat sisemmän sylinterin sisällä jota ympäröi ulompi sylinteri. Sisempää sylinteriä estää kääntymästä poikittain oleva tappi, joka ottaa kiinni sekä sisempään että ulompaan sylinteriin, estäen sisemmän sylinterin kääntymistä. Lovien muodostaessa uran tappi painuu uraan sisään ja sylinteri on vapaa kääntymään. 

## Historia

Kiekkohaittasylinterilukon keksi edellä mainittu Emil Henriksson. Henriksson työskenteli konttorikonemekaanikkona, ja sai idean lukkoon kassakoneessa olevista pyörivistä kiekoista. Hän keksi, että niitä voitaisiin myös käyttää lukossa. Näin syntyi Henrikssonin varmuuslukko, joka myöhemmin nimettiin Abloy-lukoksi (tekniseltä nimeltään kiekkohaittasylinterilukko).
Kiekkohaittasylinteriä käytetään yleensä lukoissa, jotka on tarkoitettu hieman vaativampiin kohteisiin. Useat valmistajat käyttävät kiekkohaittasylinteriä esimerkiksi järeämmissä riippulukoissaan. Poikkeuksena tietenkin Abloy, joka käyttää kyseistä mekanismia lähes kaikissa lukoissaan.

Abloylla on nykyään uusia patentoituja versioita perinteisestä kiekkohaittasylinteristä. Näitä ovat mm. Abloyn Exec- ja Protec-lukot.

## Katso myös
*Emil Henriksson 
*Lukko 
*Abloy
*Haittalukko

## Aiheesta muualla
* Video lukon toiminnasta